CELEX: 32020D0275
Language: ro
Date: 2020-02-27 00:00:00
Title: Decizia (PESC) 2020/275 a Consiliului din 27 februarie 2020 de modificare a Deciziei (PESC) 2019/1894 privind măsuri restrictive având în vedere activitățile de foraj neautorizate desfășurate de Turcia în estul Mării Mediterane

27.2.2020   
               
               
                  RO
               
               
                  Jurnalul Oficial al Uniunii Europene
               
               
                  LI 56/5
               
            
         DECIZIA (PESC) 2020/275 A CONSILIULUI
         din 27 februarie 2020
         de modificare a Deciziei (PESC) 2019/1894 privind măsuri restrictive având în vedere activitățile de foraj neautorizate desfășurate de Turcia în estul Mării Mediterane
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 11 noiembrie 2019, Consiliul a adoptat Decizia (PESC) 2019/1894 (1) privind măsuri restrictive având în vedere activitățile de foraj neautorizate desfășurate de Turcia în estul Mării Mediterane.
                  
               
                     (2)
                  
                  
                     La 12 decembrie 2019, Consiliul European a amintit concluziile sale anterioare privind Turcia din 22 martie și 20 iunie 2019. Acesta a reconfirmat concluziile sale din 1718 octombrie 2019 privind activitățile de foraj ilegale ale Turciei în zona economică exclusivă a Ciprului și și‐a reafirmat fără echivoc solidaritatea față de Cipru.
                  
               
                     (3)
                  
                  
                     În acest context și având în vedere continuarea de către Turcia a activităților de foraj neautorizate în estul Mării Mediterane, două persoane ar trebui incluse pe lista persoanelor fizice și juridice, a entităților și a organismelor prevăzută în anexa la Decizia (PESC) 2019/1894.
                  
               
                     (4)
                  
                  
                     Anexa la Decizia (PESC) 2019/1894 ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Anexa la Decizia (PESC) 2019/1894 se modifică în conformitate cu anexa la prezenta decizie.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 27 februarie 2020.
            
               
                  Pentru Consiliu
               
               
                  Președintele
               
               D. HORVAT
            
         
         
            (1)  Decizia (PESC) 2019/1894 a Consiliului din 11 noiembrie 2019 privind măsuri restrictive având în vedere activitățile de foraj neautorizate desfășurate de Turcia în estul Mării Mediterane (JO L 291, 12.11.2019, p. 47).
      
      
         
            ANEXĂ
            Următoarele persoane se adaugă pe lista persoanelor fizice și juridice, a entităților și a organismelor care figurează în anexa la Decizia (PESC) 2019/1894:
            
                         
                     
                     
                        Nume
                     
                     
                        Date de identificare
                     
                     
                        Motive
                     
                     
                        Data includerii pe listă
                     
                  
                        „1.
                     
                     
                        Mehmet Ferruh AKALIN
                     
                     
                        Data nașterii: 9.12.1960
                        Pașaport nr. sau carte de identitate: 13571379758
                        Cetățenie: turcă
                        Sex: masculin
                     
                     
                        Mehmet Ferruh Akalin este vicepreședinte (director general adjunct) și membru al consiliului de administrație al Turkish Petroleum Corporation (TPAO). Este șeful serviciilor Explorare, Centrul C&D și Informatică din cadrul TPAO.
                        În funcția sa de vicepreședinte al TPAO și șef al serviciului Explorare, Mehmet Ferruh Akalin este responsabil cu planificarea, conducerea și implementarea activităților de explorare offshore de hidrocarburi ale TPAO. Printre acestea se numără activități de foraj ale TPAO care nu au fost autorizate de Republica Cipru, astfel cum figurează în continuare.
                        Activitățile de foraj neautorizate au fost desfășurate cu următoarele echipamente:
                        
                                    (a)
                                 
                                 
                                    nava de foraj Yavuz a TPAO în apele teritoriale ale Republicii Cipru în perioada iulie-septembrie 2019;
                                 
                              
                                    (b)
                                 
                                 
                                    nava de foraj Yavuz a TPAO într-o secțiune din zona economică exclusivă a Republicii Cipru, notificată de către aceasta Organizației Națiunilor Unite și delimitată printr-un acord cu Egiptul, în perioada octombrie 2019‐ianuarie 2020;
                                 
                              
                                    (c)
                                 
                                 
                                    nava de foraj Fatih a TPAO în zona economică exclusivă a Republicii Cipru, notificată de către aceasta Organizației Națiunilor Unite, în imediata vecinătate a apelor sale teritoriale, începând din noiembrie 2019;
                                 
                              
                                    (d)
                                 
                                 
                                    nava de foraj Fatih a TPAO în partea de vest a zonei economice exclusive a Republicii Cipru, notificată de către aceasta Organizației Națiunilor Unite, în perioada mai-noiembrie 2019.
                                 
                              De asemenea, TPAO a anunțat că noi activități de foraj sunt planificate, fără autorizație din partea Republicii Cipru, cu ajutorul navei de foraj Yavuz a TPAO, într-o secțiune a zonei economice exclusive a Republicii Cipru, notificată de către aceasta Organizației Națiunilor Unite și delimitată prin acorduri cu Egiptul și Israelul, în perioada ianuarie-mai 2020.
                     
                     
                        27.2.2020
                     
                  
                        2.
                     
                     
                        Ali Coscun NAMOGLU
                     
                     
                        Data nașterii: 27.11.1956
                        Pașaport nr. sau carte de identitate: 11096919534
                        Cetățenie: turcă
                        Sex: masculin
                     
                     
                        Ali Coscun Namoglu este director adjunct al serviciului Explorare al Turkish Petroleum Corporation (TPAO).
                        În această funcție, Ali Coscun Namoglu este implicat în planificarea, conducerea și implementarea activităților de explorare offshore de hidrocarburi ale TPAO. Printre acestea se numără activități de foraj ale TPAO care nu au fost autorizate de Republica Cipru, astfel cum figurează în continuare.
                        Activitățile de foraj neautorizate au fost desfășurate cu următoarele echipamente:
                        
                                    (a)
                                 
                                 
                                    nava de foraj Yavuz a TPAO în apele teritoriale ale Republicii Cipru în perioada iulie-septembrie 2019;
                                 
                              
                                    (b)
                                 
                                 
                                    nava de foraj Yavuz a TPAO într-o secțiune din zona economică exclusivă a Republicii Cipru, notificată de către aceasta Organizației Națiunilor Unite și delimitată printr-un acord cu Egiptul, în perioada octombrie 2019‐ianuarie 2020;
                                 
                              
                                    (c)
                                 
                                 
                                    nava de foraj Fatih a TPAO în zona economică exclusivă a Republicii Cipru, notificată de către aceasta Organizației Națiunilor Unite, în imediata vecinătate a apelor sale teritoriale, începând din noiembrie 2019;
                                 
                              
                                    (d)
                                 
                                 
                                    nava de foraj Fatih a TPAO în partea de vest a zonei economice exclusive a Republicii Cipru, notificată de către aceasta Organizației Națiunilor Unite, în perioada mai-noiembrie 2019.
                                 
                              De asemenea, TPAO a anunțat că noi activități de foraj sunt planificate, fără autorizație din partea Republicii Cipru, cu ajutorul navei de foraj Yavuz a TPAO, într-o secțiune a zonei economice exclusive a Republicii Cipru, notificată de către aceasta Organizației Națiunilor Unite și delimitată prin acorduri cu Egiptul și Israelul, în perioada ianuarie-mai 2020.”
                     
                     
                        27.2.2020